I Rom drives et 3-linjes [[undergrundsbane]]system kaldet ''Metropolitana'' eller bare [[Rom Metro]]. Etableringen af den første linje blev påbegyndt i 1930'erne. Det var planlagt, at linjen hurtigt skulle forbinde hovedbanegården [[Roma Termini banegård|Termini]] med det nyligt planlagte E42-område i de sydlige forstæder, hvor [[Verdensudstilling]]en i 1942 skulle afholdes. Arrangementet fandt aldrig sted, og området blev senere delvist redesignet og omdøbt til [[Esposizione Universale Roma|EUR]] i 1950'erne, for at fungere som et moderne erhvervsdistrikt. Linjen blev endeligt åbnet i 1955 og er i dag del af B-linjen. A-linjen fra ''Ottaviano-'' til ''Anagnina-''stationerne åbnedes i 1980 og blev senere forlænget i etaper (1999, 2000) til ''Battistini''. I 1990'erne blev der åbnet en forlængelse af B-linjen fra Termini til ''Rebibbia''.
Historie